Aghvinlek aghneq atughluku,
Jesus‑em kelqegkii Peter,
James‑enkuklu,
John‑enkuk,
anglegutkullghiik,
mayuutkii uusqalghiimun naayghamun ellnginiita.
Iiyngitneng taagken Jesus allangughtekaq:
gginaa kuukgutkaq siqineghtun,
aatkiillu qateghrakguughtekat nighugestun.
Taagken maligsaaghtet esghaqagket Moses‑enkuk Elijah‑nkuk aliighlutek aleghquqangak Jesus.
Enkaam Peter‑em pikaa Jesus,
“Ataneq,
itagnapigtuq whaantelleghput!
Piyukelqegkuvgu nekeflangi pingayut azigutat,
elpenunllu,
Moses‑munllu,
Elijah‑munllu.”
Salin akuzimaluku,
qilagwaaghem nighugrakegtam saapegkii,
enkaam qilawaaghmeng mem pikii,
“Una Ighneqaqa,
piniqepigtaqa,
efquqepigtaqa,
nagataqiteggu!”
Maligsaaghtet nagalluku ma,
alingruughem angtalanganeng niinghutkat nunamun.
Taagken Jesus‑em takuluki saafluki,
pikii,
“Nekevitek,
alingegpenasi!”
Sivugsalghiimeng Jesus‑nginaghhaq esghaqaat.
Ukigutkelluku naayghameng Jesus‑em ineghtengngwaaqii,
“Kitumun alngunak apeghyaqunaan esghaghwaalleq pinakesi kenlanga Ighnegha Yugem unguvaghtekan tuqulleghmeng.”
Taagken maligsaaghtet aaptekaat Jesus,
“Sangan apeghtughistengita Liilightuusat piiqatgu Elijah sivukluni tagipestaaghyaghqaaniluku?”
Jesus‑em kiimsiqii,
“Ipa Elijah tagipestaaghyaghqaaguq,
enkaam sangwaa qamagtengngwaaghluku nallghusanqiglleqaa.
Iwernga ungipaatamsi Elijah tagingwaaqaaguq,
iwernga yuget kinangutanga nallukegkaqaat,
piyukelleghmegestunllu pikaqaat.
Tawateghpigaq Ighnegha Yugem ikfiqesleqaat.”
Taagken maligsaaghtet liigikegkaat John Paaptaayesta akuzitkaqeftaa.
Aghvinlek aghneq atughluku,
Jesus‑em kelqegkii Peter,
James‑enkuklu,
John‑enkuk,
anglegutkullghiik,
mayuutkii uusqalghiimun naayghamun ellnginiita.
Iiyngitneng taagken Jesus allangughtekaq:
gginaa kuukgutkaq siqineghtun,
aatkiillu qateghrakguughtekat nighugestun.
Taagken maligsaaghtet esghaqagket Moses‑enkuk Elijah‑nkuk aliighlutek aleghquqangak Jesus.
Enkaam Peter‑em pikaa Jesus,
“Ataneq,
itagnapigtuq whaantelleghput!
Piyukelqegkuvgu nekeflangi pingayut azigutat,
elpenunllu,
Moses‑munllu,
Elijah‑munllu.”
Salin akuzimaluku,
qilagwaaghem nighugrakegtam saapegkii,
enkaam qilawaaghmeng mem pikii,
“Una Ighneqaqa,
piniqepigtaqa,
efquqepigtaqa,
nagataqiteggu!”
Maligsaaghtet nagalluku ma,
alingruughem angtalanganeng niinghutkat nunamun.
Taagken Jesus‑em takuluki saafluki,
pikii,
“Nekevitek,
alingegpenasi!”
Sivugsalghiimeng Jesus‑nginaghhaq esghaqaat.
Ukigutkelluku naayghameng Jesus‑em ineghtengngwaaqii,
“Kitumun alngunak apeghyaqunaan esghaghwaalleq pinakesi kenlanga Ighnegha Yugem unguvaghtekan tuqulleghmeng.”
Taagken maligsaaghtet aaptekaat Jesus,
“Sangan apeghtughistengita Liilightuusat piiqatgu Elijah sivukluni tagipestaaghyaghqaaniluku?”
Jesus‑em kiimsiqii,
“Ipa Elijah tagipestaaghyaghqaaguq,
enkaam sangwaa qamagtengngwaaghluku nallghusanqiglleqaa.
Iwernga ungipaatamsi Elijah tagingwaaqaaguq,
iwernga yuget kinangutanga nallukegkaqaat,
piyukelleghmegestunllu pikaqaat.
Tawateghpigaq Ighnegha Yugem ikfiqesleqaat.”
Taagken maligsaaghtet liigikegkaat John Paaptaayesta akuzitkaqeftaa.